อาทิวราห์ คงมาลัย

**อาทิวราห์ คงมาลัย** (เกิด 30 พฤษภาคม พ.ศ. 2522) ชื่อเล่น **ตูน** หรือที่รู้จักกันในชื่อ **ตูน บอดี้สแลม** หรือที่แฟนคลับเรียกกันโดยมากว่า **พี่ตูน** เป็นนักร้อง นักแต่งเพลง และนักการกุศลชาวไทย อาทิวราห์เข้าประกวดเวทีฮอตเวฟมิวสิคอวอร์ดครั้งที่ 1 ใน พ.ศ. 2539 และเป็นสมาชิกวงละอ่อน และได้เซ็นสัญญากับทางค่ายมิวสิค บั๊กส์ ก่อนที่สมาชิกบางส่วนในวงได้ไปศึกษาเรียนต่อต่างประเทศ ในเวลาต่อมา อาทิวราห์กับธนดล ช้างเสวก และรัฐพล พรรณเชษฐ์ ได้ก่อตั้งวงดนตรีใหม่ชื่อว่า บอดี้สแลม และผลิตผลงานเพลงต่อเนื่องมาจนถึงปัจจุบัน

อาทิวราห์ยังเป็นผู้เข้าแข่งขันเทเบิลเทนนิสอย่างต่อเนื่อง และได้รับเชิญให้เป็นทูตกีฬาเทเบิลเทนนิสจากสมาคมเทเบิลเทนนิสแห่งประเทศไทย เขายังเป็นหัวหน้าโครงการ "ก้าวคนละก้าว" เพื่อระดมทุนแก่โรงพยาบาลในประเทศไทย

## ประวัติ
อาทิวราห์ คงมาลัย เกิดเมื่อวันที่ 30 พฤษภาคม พ.ศ. 2522 ที่อำเภอศรีประจันต์ จังหวัดสุพรรณบุรี เป็นบุตรคนที่สองของอนุรัตน์ และประนอม คงมาลัย มีพี่สาวหนึ่งคนและน้องชายหนึ่งคน สำเร็จการศึกษาระดับประถมศึกษาจากโรงเรียนสุพรรณภูมิ ระดับมัธยมศึกษาจากโรงเรียนสวนกุหลาบวิทยาลัย และสำเร็จการศึกษาระดับปริญญาตรีจากคณะนิติศาสตร์ จุฬาลงกรณ์มหาวิทยาลัย และได้รับ ปริญญาศิลปกรรมศาสตรมหาบัณฑิตกิตติมศักดิ์ สาขาวิชาดนตรีสากล มหาวิทยาลัยรามคำแหง

อาทิวราห์เป็นผู้เข้าร่วมการแข่งขันรายการเทเบิลเทนนิสชิงชนะเลิศแห่งประเทศไทย ประจำปี พ.ศ. 2554 และ พ.ศ. 2555 โดยในวันที่ 23 ธันวาคม พ.ศ. 2554 เป็นฝ่ายแพ้วัชรพล ราชโหดี 3-2 เกม และปีถัดมา ได้จับคู่กับอดีตนักกีฬาทีมชาติไทย อย่างสุริยะ พ่วงสมบัติ ในวันที่ 4 ธันวาคม พ.ศ. 2555 ในประเภทชายคู่ อย่างไรก็ตามทั้งคู่เป็นฝ่ายแพ้ที่ 2-3 เกมในรอบคัดเลือก

ใน พ.ศ. 2557 อาทิวราห์ได้เข้าร่วมการแข่งขันกีฬาแห่งชาติ ครั้งที่ 42 ที่จังหวัดสุพรรณบุรี โดยเข้าร่วมทีมเทเบิลเทนนิสของจังหวัดเจ้าภาพ และเป็นตัวแทนนักกีฬากล่าวคำปฏิญาณตนในพิธีเปิด

นอกจากนี้แล้ว อาทิวราห์ยังเป็นแฟนประจำสโมสรฟุตบอลจังหวัดสุพรรณบุรี และทอตนัมฮอตสเปอร์ เขาชื่นชอบในการเล่นฟุตบอล วิ่ง และปั่นจักรยานอย่างมาก เคยลงแข่งขันฟุตบอลกรมพลศึกษาใน พ.ศ. 2534 รวมถึงยังเคยลงแข่งขันไตรกีฬา

## กิจกรรมทางสังคม
อาทิวราห์จัดกิจกรรมวิ่งระดุมทุนในโครงการ "ก้าวคนละก้าว" จำนวน 2 ครั้ง ดังนี้

# พ.ศ. 2559 โครงการ *ก้าวคนละก้าวเพื่อโรงพยาบาลบางสะพาน โดย ตูน บอดี้สแลม* ซึ่งทำการระดมทุนด้วยการ วิ่งระยะไกล เริ่มต้นจากกรุงเทพมหานคร สิ้นสุดที่ โรงพยาบาลบางสะพาน จังหวัดประจวบคีรีขันธ์ รวมเป็นระยะทาง 400 กิโลเมตร และสามารถระดมทุนจากคนไทยทั่วประเทศได้ถึง 85 ล้านบาท
# พ.ศ. 2560 โครงการ *ก้าวคนละก้าวเพื่อ 11 โรงพยาบาลทั่วประเทศ* เป็นการวิ่งระยะไกลเพื่อระดมทุนไปซื้อเครื่องมือทางการแพทย์ให้กับโรงพยาบาลจำนวน 11 แห่ง โดยวิ่งจากอำเภอเบตง จังหวัดยะลา ถึงอำเภอแม่สาย จังหวัดเชียงราย ระยะทาง 2,191 กิโลเมตร โดยตั้งเป้ายอดเงินบริจาคถึง 700 - 1000 ล้านบาท

## การจัดสรรเงินที่ได้ในโครงการ  ''ก้าวคนละก้าวเพื่อ 11 โรงพยาบาลทั่วประเทศ''

หลังจากสิ้นสุดโครงการ มูลนิธิโรงพยาบาลพระมงกุฎเกล้า ได้จัดสรรเงินที่ได้รับบริจาคจำนวน 1,300ล้านบาท ไปในโรงพยาบาลต่างๆเหล่านี้

- โรงพยาบาลยะลา  91ล้านบาท

- โรงพยาบาลสุราษฎร์ธานี  136.5 ล้านบาท

- โรงพยาบาลราชบุรี  180 ล้านบาท

- โรงพยาบาลเจ้าพระยายมราชสุพรรณบุรี  91ล้านบาท

- โรงพยาบาลสระบุรี  104 ล้านบาท

- โรงพยาบาลขอนแก่น  143 ล้านบาท

- โรงพยาบาลเจ้าพระยาอภัยภูเบศรปราจีนบุรี  91ล้านบาท

- โรงพยาบาลนครพิงค์ เชียงใหม่  91ล้านบาท

- โรงพยาบาลเชียงรายประชานุเคราะห์  110.5 ล้านบาท

- โรงพยาบาลน่าน  91ล้านบาท

- โรงพยาบาลพระมงกุฏเกล้า  221 ล้านบาท

## ชีวิตส่วนตัว
เมื่อเดือนกุมภาพันธ์ 2563 เขาหมั้นกับรัชวิน วงศ์วิริยะ (ก้อย) หลังคบหากันกว่า 10 ปี 

ปัจจุบันสมรสแล้ว ได้แต่งงานเข้าประตูวิวาห์กับนักแสดงหญิง ก้อย รัชวิน คงมาลัย หลังได้ฤกษ์แต่งงานและฉลองมงคลสมรส วันเสาร์ที่ 28 พฤศจิกายน พ.ศ. 2563 ที่ โรงแรม ดิ แอทธินี โฮเทล กรุงเทพฯ

มีบุตรชายและบุตรสาวด้วยกัน 2 คน คือ อาชวิน คงมาลัย ชื่อเล่น น้องทะเล เกิดเมื่อวันที่ 5 ตุลาคม พ.ศ. 2564 และ บุตรสาว คือ วราริน คงมาลัย ชื่อเล่น น้องเวลา เกิดเมื่อวันที่ 29 พฤศจิกายน พ.ศ. 2566

## ผลงาน
### ผลงานเพลง
#### วง[[ละอ่อน]]
* อัลบั้ม *ละอ่อน* (2540)

#### วง[[บอดี้สแลม]]
* อัลบั้ม *[[บอดี้สแลม]]* (9 กรกฏาคม 2545)
* อัลบั้ม *[[ไดรฟ์]]* (9 กันยายน 2546)
* อัลบั้ม *[[บีลีฟ]]* (22 เมษายน 2548)
* อัลบั้ม *[[เซฟมายไลฟ์]]* (18 กันยายน 2550)
* อัลบั้ม *[[คราม (อัลบั้ม)|คราม]]* (8 มิถุนายน 2553)
* อัลบั้ม *[[ดัม-มะ-ชา-ติ (อัลบั้ม)|ดัม-มะ-ชา-ติ]]* (25 กันยายน 2557)
* อัลบั้ม *[[วิชาตัวเบา (อัลบั้ม)|วิชาตัวเบา]]* (31 มกราคม 2562)
* อัลบั้ม ''Sunny side Up'' (6 มิถุนายน 2567)

#### ผลงานเพลงเดี่ยว
* ต้องดีกว่าเดิม (M-150 Version)
* ไม่มีลิมิต ชีวิตเกินร้อย
* ยิ้มสู้ ในอัลบั้ม ในดวงใจนิรันดร์ (28 กันยายน 2560)

#### ผลงานเพลงรับเชิญ
* ศักดิ์เอ๋ย - บิ๊กแอส (อัลบั้ม XL) (2543)
* ของมีคม - บิ๊กแอส (อัลบั้ม My World) (2546)
*ขอความสุขคืนกลับมา - รวมศิลปิน (2553) - จัดทำขึ้นเพื่อเป็นกำลังใจแก่ชาวไทยที่มีความรู้สึกทุกข์ จากการสูญเสียสถานที่สำคัญต่างๆ ในกรุงเทพมหานคร
*คิดแล้วลุย - ไผ่ พงศธร (2557)
*สกาล่า - โมเดิร์นด็อก (2559)
* นักผจญเมือง - ไมค์ ภิรมย์พร, ไผ่ พงศธร และต่าย อรทัย (2560)
* จะไม่ทิ้งกัน - BOYd KOSIYABONG (รวมศิลปิน อัญชลี จงคดีกิจ, ธนชัย อุชชิน, ชลาทิศ ตันติวุฒิ, สุวีระ บุญรอด​, ณัฐวุฒิ ศรีหมอก, อาทิวราห์ คงมาลัย และพงษ์สิทธิ์ คำภีร์) (2563) - จัดทำขึ้นเพื่อเราขอส่งกำลังใจให้คนไทยทุกคน
* ความหมายของเวลา - ลุลา (2566)
* กี่ฤดู - ไททศมิตร (2567)

### ผลงานละครโทรทัศน์
* รักคุณเท่าช้าง รับบทเป็น ผ่องด่อ ช่องวัน 31 (2569)

### ผลงานภาพยนตร์
* เก๋า..เก๋า (The Possible) (ศิลปินรับเชิญ) (2549)
* ซักซี้ด ห่วยขั้นเทพ (ศิลปินรับเชิญ) (2554)
* 2,215 เชื่อ บ้า กล้า ก้าว (2561)

### คอนเสิร์ตกับศิลปินคนอื่น
* คอนเสิร์ต เปิดหมวก Festival (23 กรกฎาคม พ.ศ. 2564)
* คอนเสิร์ต KORAT MOVE ON รวมส่งพลังบวกและพลังใจ ผ่านเสียงเพลง (16 กุมภาพันธ์ พ.ศ. 2563)
* คอนเสิร์ต ทัพฟ้าคู่ไทย เพื่อชัยพัฒนา ครั้งที่ 12 (22 พฤษภาคม พ.ศ. 2562)
* คอนเสิร์ต วิสุทธ Cowboy Night Party (5 เมษายน พ.ศ. 2562)
* คอนเสิร์ต 12 สิงหา มหาราชินี เทิดพระเกียรติ 84 พรรษา (5 - 14 สิงหาคม พ.ศ. 2559)
* คอนเสิร์ต ก๊อบปี้โชว์ ไทยแลนด์ (12-21 กันยายน พ.ศ. 2557)
* คอนเสิร์ต HOT WAVE BIRTHDAY CINEPLEX (6 พฤศจิกายน พ.ศ. 2547)
* คอนเสิร์ต The Retro Concert (22 พฤษภาคม พ.ศ. 2547)

### คอนเสิร์ตรับเชิญ
* คอนเสิร์ต บักเอ้ก Live (11 ธันวาคม พ.ศ. 2547)
* คอนเสิร์ต Big Ass เปิดพรหมลิขิต (17 มีนาคม พ.ศ. 2550)
*คอนเสิร์ต 25 ปี คาราบาวเบญจเพส (1 - 2 ธันวาคม พ.ศ. 2550)
*คอนเสิร์ต Green Concert No.14: Da & The Idol Unbreak My Heart (23-24 กรกฎาคม พ.ศ. 2554)
*คอนเสิร์ต บรรลุนิติภาวะ 21 ปีป้าง.นครินทร์.กิ่งศักดิ์ (5 ตุลาคม พ.ศ. 2556)
* คอนเสิร์ต ธเนศ วรากุลนุเคราะห์ : เผลอ (23 - 24 ตุลาคม พ.ศ. 2558)
* คอนเสิร์ต หมู่ วาไรตี้โชว์ อุดมและผองเพื่อน (3-11 กันยายน พ.ศ. 2559)
* คอนเสิร์ต อัสนี - วสันต์ ร็อคเธอเสมอ (24 กันยายน พ.ศ. 2560)
* คอนเสิร์ต BOYdKO50th #2 Simplified The Concert (4 - 5 สิงหาคม พ.ศ. 2561)
* คอนเสิร์ต เพลงแบบประภาส 3 (19 ตุลาคม พ.ศ. 2562)
* คอนเสิร์ต อัสนี - วสันต์ ยืนหยัด ยืนยง 37 ปี บางจาก ปตท.สผ. (27 ตุลาคม พ.ศ. 2565)
* คอนเสิร์ต BOYd-NOP FAMILY CONCERT ตอน BACK TO THE 90’s (24 ธันวาคม พ.ศ. 2565)
* คอนเสิร์ต เกินคิ้ม (17 มิถุนายน พ.ศ. 2566)
* คอนเสิร์ต The Innocent Concert 40 ปีของพี่กับน้อง (22 กรกฎาคม พ.ศ. 2566)
* คอนเสิร์ต ลับสุดแจ้ Danupol's Secret (3 สิงหาคม พ.ศ. 2567)
* คอนเสิร์ต กูฟังเพลงไท TaitosmitH คอนเสิร์ต (14-15 กันยายน พ.ศ. 2567)
* คอนเสิร์ต Armchair Original Concert (9 พฤศจิกายน พ.ศ. 2567)
* คอนเสิร์ต COCKTAIL EVER LIVE (30-31 มีนาคม พ.ศ. 2568)
* คอนเสิร์ต Kong Saharat & Friends คอนเสิร์ตเพื่อนกับเพื่อน  เพื่อผู้ประสบภัยแผ่นดินไหวไทย-เมียนมา (28 เมษายน พ.ศ. 2568)
* คอนเสิร์ต Palmy Concert ทำบุญหวังผล (3-4 พฤษภาคม พ.ศ. 2568)
* คอนเสิร์ต PIANO & i On The Rock Concert (14 มิถุนายน พ.ศ. 2568)
* คอนเสิร์ต อำพล ON FIRE CONCERT คอนเสิร์ต ถึงคราวดับเครื่องชน (21-22 มิถุนายน พ.ศ. 2568)

### พิธีกร
* พ.ศ. 2564 : รายการ KT’s Journey ทางช่อง Youtube:Rachwin Journey

### ผลงานเพลงที่กล่าวถึงศิลปินท่านอื่นๆ

* เพลง คิง ออฟ ก็อป แด๊นซ์ ร้องโดย ไมเคิ่น ตั๋ง (เป็นบทเพลงที่กล่าวถึงศิลปินหลายคน โดยมีเนื้อร้องอยู่ท่อนหนึ่งที่กล่าวถึงชื่อของ ตูน บอดี้สแลม)

## รางวัล
* รางวัลพระราชทานบันเทิงเทิดธรรม จาก สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในงาน ไนน์เอ็นเตอร์เทน อวอร์ด 2018
* ปริญญาศิลปกรรมศาสตรมหาบัณฑิตกิตติมศักดิ์ สาขาวิชาดนตรีสากล จากมหาวิทยาลัยรามคำแหง

## เครื่องราชอิสริยาภรณ์

## อ้างอิง

## แหล่งข้อมูลอื่น
* 
* 

หมวดหมู่:บุคคลจากอำเภอศรีประจันต์‎‎
หมวดหมู่:ชาวไทยเชื้อสายจีน
หมวดหมู่:นักร้องนักแต่งเพลงชาวไทย
หมวดหมู่:บอดี้สแลม
หมวดหมู่:นักเทเบิลเทนนิสชาวไทย
หมวดหมู่:ยูทูบเบอร์ชาวไทย
หมวดหมู่:บุคคลจากโรงเรียนสวนกุหลาบวิทยาลัย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:ผู้ได้รับปริญญากิตติมศักดิ์จากมหาวิทยาลัยรามคำแหง
หมวดหมู่:ผู้ได้รับเครื่องราชอิสริยาภรณ์ ป.ภ.
หมวดหมู่:นักร้องจากจังหวัดสุพรรณบุรี
หมวดหมู่:นักกีตาร์ชาวไทย